การประกอบธุรกิจของแต่ละสายผลิตภัณฑ์

ลักษณะผลิตภัณฑ์

  1. กระเบื้องเซรามิคปูพื้น ภายใต้เครื่องหมายการค้า “ไดนาสตี้” ซึ่งผลิตโดยบริษัท ไดนาสตี้
  เซรามิค จำกัด(มหาชน) แบ่งเป็นกระเบื้องเซรามิคปูพื้นขนาด 8” x 8” , ขนาด 12” x 12”
  , ขนาด 16” x 16”

  2. กระเบื้องเซรามิคปูพื้น ภายใต้เครื่องหมายการค้า “จากัวร์” ซึ่งผลิตโดยบริษัท ไดนาสตี้
  เซรามิค จำกัด(มหาชน) แบ่งเป็นกระเบื้องเซรามิคปูพื้นขนาด 12” x 12”

  3. กระเบื้องเซรามิคปูพื้น ภายใต้เครื่องหมายการค้า “นาวาร์” ซึ่งผลิตโดยบริษัท ไดนาสตี้
  เซรามิค จำกัด(มหาชน) แบ่งเป็นกระเบื้องเซรามิคปูพื้นขนาด 12” x 12”

  4. กระเบื้องเซรามิคปูพื้น ภายใต้เครื่องหมายการค้า “ไทล์ ท้อป”
  แบ่งเป็นกระเบื้องเซรามิคปูพื้นขนาด 8” x 8” , ขนาด 12” x 12”

5. กระเบื้องเซรามิคบุผนัง ภายใต้เครื่องหมายการค้า “ไทล์ ท้อป” ขนาด 8” x 8” , ขนาด
8” x 10”

6. กระเบื้องเซรามิคปูพื้นและบุผนังภายใต้เครื่องหมายการค้า “แวลู่ ”ขนาด 8” x 8” , ขนาด
12” x 12”

7. กระเบื้องเซรามิคปูพื้นและบุผนังภายใต้เครื่องหมายการค้า “ แอนนา”ขนาด 8” x 8” ขนาด
12” x 12”

8. กระเบื้องเซรามิคปูพื้นและบุผนังภายใต้เครื่องหมายการค้า“มัสแตง ” ขนาด 8” x 8” ขนาด
12” x 12”

  9. สุขภัณฑ์และอื่นๆ ที่บริษัทฯ ซื้อมาเพื่อจำหน่ายภายใต้เครื่องหมายการค้าของผู้ผลิตอื่นได้แก่
  กาวซิเมนต์, กาวยาแนว ,บัวกาบกล้วย และผลิตภัณฑ์อื่น ๆ
  ที่เกี่ยวเนื่องกับการปูกระเบื้องเซรามิค

สภาวะอุตสาหกรรมและการแข่งขัน

ในรอบปี 2552 ที่ผ่านมา
ถึงแม้ประเทศไทยจะได้รับผลกระทบจากวิกฤตการณ์ทางเศรษฐกิจและการเงินที่เกิดขึ้นทั่วโลก
ตลอดจนวิกฤตการณ์ทางการเมืองในประเทศก็ตาม แต่บริษัทไดนาสตี้
เซรามิคฯไม่ได้รับผลกระทบดังกล่าว ยอดขายของบริษัทคิดเป็นเงิน 5,884 ล้านบาท
ขยายตัวเพิ่มร้อยละ 16 จากปีก่อน จากปริมาณการขายที่เพิ่มขึ้นทำให้ใช้กำลังการผลิตเต็มที่ 100%
(จากกำลังการผลิต 48 ล้านตารางเมตร) ทำให้เกิดการประหยัดจากขนาดการผลิต
ประกอบกับต้นทุนพลังงาน อาทิ ค่าก๊าซธรรมชาติที่ปรับลดลง ทำให้อัตรากำไรขั้นต้นในรอบปี 2552
อยู่ในระดับที่สูงกว่า ร้อยละ 42 และบริษัทมีกำไรสุทธิรวมทั้งเครือ 994 ล้านบาท
เพิ่มขึ้นจากปีก่อนถึงร้อยละ 50 สูงสุดนับแต่จัดตั้งบริษัทฯมา

แผนงานและกลยุทธ์ในการแข่งขันในปี 2553

เนื่องจากลูกค้าส่วนใหญ่ของบริษัทอยู่ในต่างจังหวัดซึ่งมีรายได้หลักจากการเกษตร ตั้งแต่ปี 2552
มาจนถึงปัจจุบัน ผลผลิตทางการเษตรของทุกภาคค่อนข้างสูง
ประกอบกับการที่รัฐบาลสนับสนุนด้วยการพยุงราคาสินค้าเกษตรโดยเฉพาะข้าวที่มีราคาสูงขึ้นมาก
บริษัทฯคาดว่ายอดขายของบริษัทฯในปี 2553
จะเพิ่มขึ้นจากการใช้จ่ายของเกษครกรไม่ต่ำกว่าร้อยละ 15 จากปีก่อน จึงวางแผนงานของปี 2553
ไว้ดังนี้

1.  ลงทุนขยายกำลังการผลิตเพิ่ม อีก 3 เตา ซึ่งจะมีผลให้ได้กำลังการผลิตเพิ่มขึ้นเป็น 58
    ล้านตารางเมตรต่อปี ภายในต้นปี 2554 ดังนี้

โครงการแรกได้ดำเนินการเสร็จเรียบร้อยแล้วตั้งแค่ต้นปี 2553
ที่โรงงานบริษัทไทล์ท้อปอินดัสตรี้จำกัด(บริษัทย่อย)ทำให้ได้กำลังการผลิตเพิ่มอีกประมาณ
250,000-300,000 ตารางเมตรต่อเดือนเพื่อใช้ในการผลิตกระเบื้องบุผนัง

โครงการที่สอง เพิ่มเตาเผาอีก 1 ชุดที่โรงงานบริษัทไดนาสตี้ เซรามิคฯ จะเริ่มผลิตได้กลางปี
2553 ได้ผลผลิตเพิ่มอีกประมาณ 300,000 ตารางเมตรต่อเดือน
ใช้เงินลงทุนในโครงการนี้ประมาณ 180 ล้านบาท

และจากการประชุมของคณะกรรมการบริษัทฯเมื่อเดือนมกราคม 2553
มีมติอนุมัติงบประมาณลงทุนจำนวน 180 ล้านบาทเพื่อขยายกำลังการผลิตอีก 1
เตาที่โรงงานบริษัทไทล์ท้อป อินดัสตรี้จำกัด คาดว่าจะได้ผลผลิตเพิ่มในต้นปี 2554 อีกจำนวน
270,000 ตารางเมตรต่อเดือน

นอกจากนั้นบริษัทและบริษัทย่อยยังมีแผนงานซื้อที่ดินเพิ่มบริเวณรอบโรงงานและเพื่อเพิ่มจุดขายในต่างจังหวัดอีกประมาณ
10สาขา โดยใช้เงินทุนหมุนเวียนจากค่าขายของบริษัทฯเอง

2. การพัฒนาช่องทางการจัดจำหน่ายและจัดกิจกรรมส่งเสริมการขาย
ช่องทางในการจัดจำหน่ายของบริษัทแบ่งเป็น 3 กลุ่มใหญ่คือ
สาขา(Outlet)ที่บริษัทเป็นผู้ลงทุนและบริหารเองจำนวน 170 แห่ง สาขาที่เป็นแฟรนไชส์ 21
แห่งและที่เป็นเอเยนต์อีกประมาณ 100 แห่ง ทำให้สินค้ากระจายอยู่ทั่วประเทศ ในปี 2553
บริษัทมีแผนเพิ่ม Outlet อีก 10 แห่ง เพื่อเพิ่มยอดขายในภาคอิสานและภาคใต้
และมีแผนงานด้านการตลาดจัดกิจกรรมส่งเสริมการขายต่อเนื่อง เพื่อฉลองการจัดตั้ง Factory
Outlet มาครบ 12 ปี โดยมีแคมเปญส่งเสริมการขายในปีนี้คือ
“กระเบื้องดังของไทยขวัญใจมหาชนพุ่งสู่ความนิยมอันดับหนึ่ง”
มีรางวัลใหญ่เป็นรถกระบะและรถจักรยานยนต์

การที่บริษัทฯมีสาขาของตัวเองกระจายอยู่ทุกจังหวัดทั่วประเทศ นับเป็นจุดแข็งของบริษัทฯ
นอกเหนือจากการที่มีสินค้าแตกต่างกันอยู่ 7 ยี่ห้อและแต่ละสาขายังมีพื้นที่ขนาด 45,000
ตารางเมตร เพื่อจัดวางโชว์สินค้าที่มีลวดลายหลากหลายมากกว่า 2,000
ลายพร้อมกับบริการขายจากพนักงานของบริษัทเอง
ทำให้ลูกค้าได้สินค้าตามความต้องการในราคาที่พอใจและยังสามารถรับสินค้าได้ทันที ทำให้ในปัจจุบัน
บริษัทสามารถครองส่วนแบ่งทางการตลาดของสินค้าประเภทเดียวกันได้สูงสุด

สัดส่วนยอดขายของ DCC เทียบกับคู่แข่ง

[]

3. เป็นผู้ผลิตที่มีต้นทุนต่ำสุด
บริษัทมีนโยบายให้ความสำคัญในการพัฒนาและนำเสนอผลิตภัณท์ใหม่ออกสู่ตลาด
เพื่อตอบสนองผู้บริโภคที่มีความต้องการหลากหลาย
ไม่ว่าจะเป็นกระเบื้องปูพื้นหรือบุผนังขนาดต่างๆกันในราคาย่อมเยาว์
ทั้งนี้เพราะบริษัทได้พัฒนาเทคโนโลยีการผลิตและปรับปรุงกรรมวิธีการผลิตและวิธีการทำงานเพื่อให้ได้ประสิทธิภาพสูงสุด
นอกจากนี้บริษัทได้นำคอมพิวเตอร์มาใช้ในระบบการควบคุมสินค้าคงคลังโดยการเชื่อมต่อรายงานยอดขายและสินค้าคงเหลือทุกสิ้นวันจากทุกสาขาและรายงานการรับ-จ่ายจากคลังที่โรงงานทุกแห่งมารวบรวมวิเคราะห์
ทำให้สามารถวางแผนการผลิตเพื่อควบคุมประเภทและปริมาณการผลิตให้มีสินค้าคงเหลือในขนาดที่เหมาะสมได้ทุกจุด
ปัจจัยต่างๆเหล่านี้มีผลให้ต้นทุนการผลิตของบริษัทต่ำสุด
จึงสามารถควบคุมราคาขายสินค้าให้อยู่ในฐานะที่แข่งขันได้

การจัดหาผลิตภัณฑ์

วัตถุดิบที่สำคัญต่อการผลิต

ดินและหินบด และแร่ที่สั่งซื้อในประเทศแถบจังหวัด ลำปาง, กาญจนบุรี, ราชบุรี, สิงห์บุรี ,
ชัยภูมิ, ปราจีนบุรี เป็นต้น
ไม่มีปัญหาเรื่องขาดแคลนวัตถุดิบในระยะยาวเนื่องจากบริษัทฯมีแผนสำรองกรณีวัตถุดิบขาดสต๊อก

สีเพื่อการผลิตกระเบื้องเซรามิคและสารเคลือบและยึดเกาะสีกระเบื้องเซรามิคซึ่งสั่งซื้อจากต่างประเทศ
ซึ่งไม่มีความเสี่ยงในการจัดหาวัตถุดิบในระยะยาวเช่นกัน
แต่มีผลกระทบในด้านราคาของวัตถุดิบที่สั่งซื้อจากต่างประเทศตามค่าของอัตราแลกเปลี่ยนเงินตราในสกุลต่างประเทศที่สั่งซื้อกับค่าของเงินบาทเท่านั้น

ผู้จัดจำหน่ายวัตถุดิบที่บริษัทสั่งซื้อเพื่อการผลิต

ในประเทศบริษัทสั่งซื้อวัตถุดิบจากผู้ขายหลายราย ไม่มีความเสี่ยงในการต่อรองเรื่องราคา
ด้านการสั่งซื้อจากต่างประเทศ บริษัทสั่งซื้อวัตถุดิบจากประเทศ ตุรกี สิงคโปร์ และไต้หวัน
ที่มีชื่อเสียงในการผลิตกระเบื้องเซรามิคจากผู้ขายหลายรายจึงไม่มีความเสี่ยงในการเปลี่ยนแปลงผู้ขาย
และบริษัทมีสัมพันธภาพอันดีกับผู้ขายซึ่งเป็นผู้ผลิตรายใหญ่
มีแหล่งวัตถุดิบอยู่หลายแห่งทั้งในและนอกประเทศ
หากมีการเปลี่ยนผู้ขายบริษัทอาจหาผู้ขายทดแทนได้โดยง่ายเพราะมีการสำรองผู้ขายวัตถุดิบไว้อยู่หลายราย
อีกทั้ง
บริษัทฯยังมีการทดลองวัตถุดิบให้ผู้ขายรายย่อยเพื่อเป็นอีกทางเลือกในการหาแหล่งวัตถุดิบสำรองและราคาถูก

กำลังการผลิต

กำลังการผลิตและ % การใช้กำลังการผลิตในรอบ 3 ปี ที่ผ่านมาของบริษัทและบริษัทย่อยมีดังนี้

  ----------------------------- ---- ---- ---- ---- ----- ------------------- ------ ------ -- ----- ----- ----- ----- -----
                                                          ปริมาณการผลิต                                                  

  บริษัท / ผลิตกระเบื้อง                                       (ล้านตารางเมตรต่อปี)                                            

                                                          2552                2551   2550                              

  บริษัท ไดนาสตี้ เซรามิค                                      21                  20     16                          20    18
  จำกัด(มหาชน) - กำลังการผลิต                                                                                             

  (ผลิตเฉพาะกระเบื้องเซรามิคปูพื้น)                              93%                 87%    80%                         93%   87%
  กำลังผลิตร้อยละ                                                                                                         

  บริษัท ไทล์ ท้อป อินดัสตรี้                                     24                  22     22                          22    18
  จำกัด(มหาชน)- กำลังการผลิต                                                                                              

  (ผลิตกระเบื้องเซรามิคปูพื้นและบุผนัง )                           93%                 88%    93%                         90%   75%
  กำลังผลิตร้อยละ                                                                                                         

  (ของกำลังการผลิตปกติ)                                                                                                   
  ----------------------------- ---- ---- ---- ---- ----- ------------------- ------ ------ -- ----- ----- ----- ----- -----

  สินค้าที่บริษัทผลิตเองโรงงานที่ผลิตสินค้าของบริษัท ไดนาสตี้ เซรามิค จำกัด(มหาชน)

  ตั้งอยู่ที่เลขที่ 54/8 หมู่ที่ 3 ถนนสุวรรณศร ตำบลโคกแย้ อำเภอหนองแค จังหวัดสระบุรี 18230

โทรศัพท์ 036 – 379023-4 โทรสาร 036 – 371024 , 036 – 379204

  สินค้าที่ซื้อจากบริษัทย่อยโรงงานที่ผลิตสินค้าของบริษัท ไทล์ ท้อป อินดัสตรี้ จำกัด(มหาชน)

  ตั้งอยู่ที่เลขที่ 3/2 หมู่ 8ถนนพหลโยธิน ตำบลหนองไข่น้ำ อำเภอหนองแค จังหวัดสระบุรี 18230

  โทรศัพท์ 036 – 371815 , 036 – 370595 , 036 – 325151-9 โทรสาร 036 –
  371111